पीएम नरेंद्र मोदी ने अनुष्का शर्मा को Tweet में किया टैग तो बॉलीवुड एक्ट्रेस का यूं आया जवाब  
पीएम ने अनुष्का को ट्वीट में किया था टैग
दीपिका पादुकोण और आलिया भट्ट भी थीं इसमें शामिल
लेकिन अनुष्का शर्मा ने दिया जवाब
प्रधानमंत्री नरेंद्र मोदी (PM Narendra Modi) इन दिनों हर दिग्गज हस्ती को ट्वीट कर रहे हैं कि वे युवाओं को वोट डालने के लिए प्रेरित करें. लोकसभा चुनाव 2019 (Lok Sabha Election 2019) की तारीखों की घोषणा हो चुकी है और चुनाव सात चरणों में होने हैं. लोकसभा चुनाव के नतीजे 23 मई को आएंगे. पीएम नरेंद्र मोदी ने आमिर खान (Aamir Khan), सलमान खान (Salman Khan), अमिताभ बच्चन (Amitabh Bachchan) और शाहरुख खान (Shah Rukh Khan) को ट्वीट करने के बाद अब उन्होंने दीपिका पादुकोण, आलिया भट्ट और अनुष्का शर्मा को भी एक ट्वीट में टैग किया है और आगामी चुनाव में ज्यादा से ज्यादा संख्या में वोटर्स को वोट डालने की खातिर प्रेरित करने के लिए कहा है.
 
Requesting @deepikapadukone, @aliaa08 and @AnushkaSharma to urge people to vote in large numbers for the coming elections.
As renowned film personalities whose work is admired by many, I am sure their message will have a positive impact on our citizens.
 
प्रधानमंत्री नरेंद्र मोदी (PM Narendra Modi) ने दीपिका पादुकोण, अनुष्का शर्मा और आलिया भट्ट को टैग करते हुए लिखा हैः दीपिका पादुकोण (Deepika Padukone), आलिया भट्ट (Alia Bhatt) और अनुष्का शर्मा (Anushka Sharma) से अनुरोध करता हूं कि वे आगामी चुनाव में ज्यादा से ज्यादा संख्या में वोटर्स को वोट डालने के लिए प्रेरित करेंगी. जानी-मानी फिल्मी हस्ती होने की वजह से कई लोग आपसे प्रेरणा लेते हैं, मुझे भरोसा है कि आपका मैसेज देश के नागरिकों में सकारात्मक संदेश देगा. 
 
We must all exercise our right to vote. Let us join hands and celebrate this glorious democracy.
Go vote! Empower yourself and this country. https://t.co/CGCEMNKgod
 
प्रधानमंत्री नरेंद्र मोदी (PM Narendra Modi) के इस ट्वीट का जवाब अनुष्का शर्मा (Anushka Sharma) ने दिया है. बॉलीवुड एक्ट्रेस और भारतीय क्रिकेट टीम के कप्तान विराट कोहली (Virat Kohli) की पत्नी अनुष्का शर्मा ने Tweet किया हैः 'हमें अपने वोट के अधिकार इस्तेमाल करना चाहिए. आओ हाथ से हाथ मिलाएं और लोकतंत्र का उल्लास मनाएं. वोट डालें! खुद और देश को सशक्त बनाएं.' इस तरह बॉलीवुड एक्ट्रेस अनुष्का शर्मा ने वोटर्स को वोट डालने के लिए प्रेरित किया है.